CELEX: 52021DP0119
Language: fi
Date: 2021-04-27 00:00:00
Title: Euroopan parlamentin päätös 27. huhtikuuta 2021 Ioannis Lagosin koskemattomuuden pidättämistä koskevasta pyynnöstä (2020/2219(IMM))

15.12.2021   
            
            
               FI
            
            
               Euroopan unionin virallinen lehti
            
            
               C 506/125
            
         
      P9_TA(2021)0119
      Ioannis Lagosin koskemattomuuden pidättämistä koskeva pyyntö
      Euroopan parlamentin päätös 27. huhtikuuta 2021 Ioannis Lagosin koskemattomuuden pidättämistä koskevasta pyynnöstä (2020/2219(IMM))
      (2021/C 506/21)
      
         Euroopan parlamentti, joka
      
      
                  —
               
               
                  ottaa huomioon Ioannis Lagosin koskemattomuuden pidättämistä koskevan, Kreikan korkeimman oikeuden syyttäjän 2. lokakuuta 2020 välittämän pyynnön, joka liittyy Ateenan ensimmäisen oikeusasteen tuomioistuimen syyttäjän mahdollisesti nostamiin rikossyytteisiin (asiakirja-aineisto: ABM PB2020/65) ja josta ilmoitettiin täysistunnossa 19. lokakuuta 2020,
               
            
                  —
               
               
                  on kuullut Ioannis Lagosia työjärjestyksen 9 artiklan 6 kohdan mukaisesti,
               
            
                  —
               
               
                  ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
               
            
                  —
               
               
                  ottaa huomioon Euroopan unionin tuomioistuimen 21. lokakuuta 2008, 19. maaliskuuta 2010, 6. syyskuuta 2011, 17. tammikuuta 2013 ja 19. joulukuuta 2019 antamat tuomiot (1),
               
            
                  —
               
               
                  ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,
               
            
                  —
               
               
                  ottaa huomioon oikeudellisten asioiden valiokunnan mietinnön (A9-0135/2021),
               
            
                  A.
               
               
                  ottaa huomioon, että Kreikan korkeimman oikeuden syyttäjä on esittänyt Ioannis Lagosin parlamentaarisen koskemattomuuden pidättämistä koskevan pyynnön tiettyjen tekojen perusteella, jotka Ioannis Lagos teki Euroopan parlamentissa 29. tammikuuta 2020 pitämänsä puheen aikana;
               
            
                  B.
               
               
                  ottaa huomioon, että Ioannis Lagosia on syytetty Turkin kansallisen symbolin väitetystä häpäisemisestä täysistunnossa 29. tammikuuta 2020 käydyn keskustelun aikana, joka koski muuttoliiketilannetta Kreikan ja Turkin rajalla sekä EU:n yhteisiä toimia sen johdosta;
               
            
                  C.
               
               
                  ottaa huomioon, että kansallisen symbolin häpäiseminen on 1) lain 927/1979 1 §:n 1 momentissa, sellaisena kuin se on pantu täytäntöön lailla 4285/2014, ja 2) Kreikan rikoslain 155 §:ssä, luettuna yhdessä 1, 12, 14, 26, 27, 51, 53, 57 ja 79 §:n kanssa, tarkoitettu rikos;
               
            
                  D.
               
               
                  ottaa huomioon, että parlamentaarinen koskemattomuus ei ole jäsenen henkilökohtainen erioikeus vaan tae koko parlamentin ja sen jäsenten riippumattomuudesta;
               
            
                  E.
               
               
                  katsoo ensiksikin, että parlamenttia ei voida rinnastaa tuomioistuimeen, ja toiseksi, että parlamentin jäsentä ei voida pitää koskemattomuuden pidättämistä koskevassa menettelyssä ”syytettynä” (2);
               
            
                  F.
               
               
                  ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa määrätään, että ”Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella”;
               
            
                  G.
               
               
                  ottaa huomioon, että Ioannis Lagos teki tekonsa hoitaessaan tehtäviään Euroopan parlamentin jäsenenä Euroopan parlamentin täysistunnon aikana tilassa, jossa itse täysistunto oli meneillään;
               
            
                  H.
               
               
                  katsoo, että Ioannis Lagosin teot liittyivät näin ollen hänen tehtäviinsä Euroopan parlamentin jäsenenä ja hänen työhönsä Euroopan parlamentissa;
               
            
               
                  1.
               
               
                  päättää säilyttää Ioannis Lagosin koskemattomuuden;
               
            
               
                  2.
               
               
                  kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Helleenien tasavallan toimivaltaiselle viranomaiselle ja Ioannis Lagosille.
               
            
         (1)  Yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579; unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102; unionin tuomioistuimen tuomio 6.9.2011, Patriciello, C-163/10, ECLI: EU:C:2011:543; unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23 sekä unionin tuomioistuimen tuomio 19.12.2019, Junqueras Vies, C-502/19, ECLI:EU:C:2019:1115.
      
         (2)  Unionin yleisen tuomioistuimen tuomio 30.4.2019, Briois v. parlamentti, T-214/18, ECLI:EU:T:2019:266.